અલગ અલગ વિચારધારા ધરાવતા બે રાજકીય પક્ષો, જેઓ ગઈકાલે એકબીજાને કાદવાભિષેક કરીને ગાલિપ્રદાન કરતા’તા એ જ પક્ષો આજે એકબીજાને કંકુતિલક કરીને એકબીજા પર પ્રશસ્તિની પુષ્પ વર્ષા કરતા હોય ત્યારે સમજાય છે કે મેઘધનુષમાં ભલે ‘જાનિવાલા પિનારા’ મુજબ માત્ર સાત જ રંગ હોય, પણ રાજકીય પક્ષોમાં તો સાહેબ, આનેવાલા ‘પિનારા’ કે ખાનેવાલા પિનારા કે પછી ખાઈ કે બાદ પાર્ટી મેં સે ‘જાનેવાલા પિનારા’ એવા એક એકથી ચડિયાતા રંગો જોવા મળે છે.